CELEX: 62004TJ0457
Language: hu
Date: 2008-10-15 00:00:00
Title: Az Elsőfokú Bíróság (hetedik tanács) 2008. október 15-i ítélete.#Camar Srl kontra az Európai Közösségek Bizottsága.#Közös piacszervezés - Banán - Átmeneti intézkedések - A 404/93/EGK tanácsi rendelet 30. cikke - A Bizottság mulasztását megállapító ítélet - Az Elsőfokú Bíróság ítélete végrehajtásának elutasítása - Megsemmisítés iránti kereset - Az ítéletnek helyettesítő pénzbeli szolgáltatással való végrehajtására való marasztalásra irányuló kérelem - Nem vagyoni kár megtérítése - A Bizottság jogellenes mulasztása - Kártérítési kereset - Az elévülési idő megszakadása - A Bíróság alapokmányának 46. cikke - Elfogadhatatlanság.#T-457/04. és T-223/05. sz. egyesített ügyek.

Az Elsőfokú Bíróság (hetedik tanács) 2008. október 15‑i ítélete – Camar kontra Bizottság
      (T‑457/04. és T‑223/05. sz. egyesített ügyek)
      „Közös piacszervezés – Banán – Átmeneti intézkedések – A 404/93/EGK tanácsi rendelet 30. cikke – A Bizottság mulasztását megállapító ítélet – Az Elsőfokú Bíróság ítélete végrehajtásának elutasítása – Megsemmisítés iránti kereset – Az ítéletnek helyettesítő pénzbeli szolgáltatással való végrehajtására való marasztalásra irányuló kérelem – Nem vagyoni kár megtérítése – A Bizottság jogellenes mulasztása – Kártérítési kereset – Az elévülési idő megszakadása – A Bíróság alapokmányának 46. cikke – Elfogadhatatlanság”
      1.                     Megsemmisítés iránti kereset – Megsemmisítést kimondó ítélet – Joghatások – Végrehajtási intézkedések hozatalára vonatkozó
            kötelezettség (EK 230. cikk, EK 232. cikk, EK 233. cikk és EK 288. cikk, második bekezdés) (vö. 39–41., 49–50. pont)
      2.                     Szerződésen kívüli felelősség – Feltételek – Jogellenesség – Kár – Okozati összefüggés – Megsemmisítést kimondó ítélet végrehajtására
            vonatkozó kötelezettség megsértése (EK 288. cikk, második bekezdés) (vö. 57–58., 60–62. pont)
      3.                     Kártérítési kereset – Keresetindítási határidők – Ötéves elévülési idő (EK 288. cikk, második bekezdés; a Bíróság alapokmánya,
            46. cikk) (vö. 75., 77., 79–80. pont)
      Tárgy
      
         
               A T‑457/04. sz. ügyet illetően először is a Bizottság 2004. szeptember 10‑i levélben foglalt, az Elsőfokú Bíróságnak a T‑79/96.,
                  T‑260/97. és T‑117/98. sz., Camar és Tico kontra Bizottság és Tanács egyesített ügyekben 2000. június 8‑án hozott ítélete
                  (EBHT 2000., II‑2193. o.) rendelkező része 1. pontjának végrehajtását elutasító határozatának megsemmisítésére irányuló kérelem,
                  másodszor a Bizottságnak a fent hivatkozott Camar és Tico kontra Bizottság és Tanács egyesített ügyekben hozott ítélet rendelkező
                  része 1. pontjának a ki nem állított engedélyek értékének megfelelő, helyettesítő pénzbeli szolgáltatás nyújtása révén való
                  végrehajtásra való kötelezésére irányuló kérelem, harmadszor a Bizottság nem vagyoni kár megtérítésére irányuló kötelezése,
                  valamint a T‑223/05. sz. ügyet illetően a Bizottságnak az Európai Közösség szerződésen kívüli felelőssége címén a felperes
                  által állítólagosan elszenvedett kár megtérítésére való kötelezésére irányuló kérelem.
               
            Rendelkező rész
      1)         Az Elsőfokú Bíróság megsemmisíti a mezőgazdasági főigazgatóság főigazgatójának 2004. szeptember 10‑i levelében foglalt, az
         Elsőfokú Bíróságnak a T‑79/96., T‑260/97. és T‑117/98. sz., Camar és Tico kontra Bizottság és Tanács egyesített ügyekben 2000.
         június 8‑án hozott ítélete (EBHT 2000., II‑2193. o.) rendelkező része 1. pontjának végrehajtását elutasító határozatát.
      
      2)         Az Elsőfokú Bíróság a T‑457/04. sz. ügyben indított keresetet az ezt meghaladó részben mint megalapozatlant elutasítja.
      3)         Az Elsőfokú Bíróság a T‑223/05. sz. ügyben indított keresetet mint elfogadhatatlant elutasítja.
      4)         A T‑457/04. sz. ügyben mind a Camar Srl, mind a Bizottság maga viseli saját költségeinek, valamint a másik félnél felmerült
         költségeknek a felét.
      
      5)         A T‑223/05. sz. ügyben a Camar viseli a saját költségeit, valamint a Bizottságnál felmerült költségeket.